Red Army

mini|Red Army "graffiti" na zidu
Red Army Mostar ili pod punim nazivom "Klub navijača Red Army Mostar", organizirana je navijačka grupa navijača Fudbalskog kluba Velež iz Mostara. Ova navijačka grupa prvi put se organizirano javlja 1981. pod nazivom Crveni šejtani (da bi uskoro nakon toga promijenila ime u Red Army). Red Army je prva navijačka grupa u Jugoslaviji koja je službeno registrovala svoje postojanje kao udruženje građana 1981. godine. Moto grupe je Mostar u srcu, Velež do groba! a slogan koji se koristi nakon masovnog gašenja od strane grupe Ultras Zrinjski Prestati nećemo nikada. Red Army se danas nalazi na istočnoj tribini (Red Army tribini) stadiona "Rođeni".

 Historija 
Fudbalski klub Velež je od svog nastanka 1922. godine, imao svoje vjerne navijače. Prva organizovana navijačka grupa nastala je 1981. godine pod imenom Crveni šejtani. Povod za njeno osnivanje bilo je učestvovanje i pobjeda Veleža u Kupu Maršala Tita protiv sarajevskog Željezničara. Za tifoze Veleža prelomna godina bila je 1986. Povod je bio, finale Kupa, ovog puta sa zagrebačkim Dinamom. U Beograd je stiglo desetak hiljada Mostaraca.

Poslije tog finala odlučeno je da grupa ponese naziv Red Army. U okviru Red Army-a djelovao je priličan broj malih grupa, a najbitnije među njima su bile: Zealots, Eagles, Chicago, Furia i Carina.

Čvrsto jezgro Crvene armije sastojalo se od stotinjak ljudi, a računajući na sve, bilo je oko 1000 stalnih članova. Svoju podgrupu Red Army su imali i u Sarajevu (Red Platoon - Crveni Vod), a u početku je bilo navijača koji su dolazili iz Konjica, Čapljine, Travnika, Doboja, Tuzle, Dubrovnika. Kasnije se sve svelo uglavnom na Mostar. Red Army su oduvijek najveće rivalstvo imali sa splitskom Torcidom. U sezoni ’86 iz Mostara, na prvenstvenu utakmicu u Split otišlo 8000 Veležovih navijača.

U istoj sezoni, u Mostaru, demolirano je 40-tak splitskih auta. Jedan od prvih incidenata na stadionima, koji je u medijima dobio veliki publicitet nazivan Jugo-Hejselom, vezan je za Red Army i dogodio se 1987. godine u Tuzli, na utakmici FK Sloboda - FK Velež u zadnjem kolu. Veležu je pobjeda trebala za Slobodi za opstanak u prvoj ligi. 3-4000 pripadnika Red Army je otišlo u Tuzlu.

Kada je na utakmici Velež poveo, sudija je dosudio dva penala za FK Slobodu i ona je povela sa 2:1. Tada su navijači Veleža počeli gađati pomoćnog sudiju, a uprava Slobode je pozvala policiju. Počeli su preskakati ogradu i udarati. Stadion u Tuzli je imao vrlo usku kapiju. Tri hiljade navijača je tada krenulo kroz nju. Počela je opšta tuča i Red Army su bili izbačeni sa stadiona. Veležovi huligani su tada rušili sve pred sobom. Razvalili su robnu kuću i usput sve lomili, a stradali su i obični građani. Bilo je puno povrijeđenih. Ovi događaji imali su i dugoročne posljedice na uspon i kvalitet Red Army.

Svoju renesansu Red Army doživljava u sezoni 1998/1999. Napravljeno je mnoštvo novih transparenata, većih i manjih zastava, izrađene su nove majice i šalovi, te izgrađena tribina za Red Army. Prateći Velež, Red Army su obišli sve prvoligaške i premijerligaške stadione u BiH.

 Vanjski linkovi 
 KN Red Army Mostar 
 UG Mostarski Rođeni 
 Rođeni.com 
 FK Velež Mostar

Kategorija:Navijačke grupe u Bosni i Hercegovini
Kategorija:Sport u Mostaru
Kategorija:FK Velež